טום טומסק

טום טומסק (ברוסית: Футбольный клуб Томь Томск) היא קבוצת כדורגל מהעיר טומסק, בירת מחוז טומסק שבסיביר, רוסיה, המתמודדת ב, הרביעית בחשיבותה במערך הליגות במדינה.

מאז 2016, הספונסר של הקבוצה היא גזפרום נפט (המחליפה את חברת טומסקנפט, שהייתה חברת בת של חברת הענק יוקוס) שהעניקה לקבוצה תמיכה של 660 מיליון רובלים בשנת 2020. המועדון נקרא על שמו של נהר טום, שעל גדתה המזרחית ממוקמת העיר טומסק.

מאז שנת 2023 קבוצה לא משתתפת בתחרויות לקובצות מקצועיות או בתחרוות חובבים ארצית.
היסטוריה
הקבוצה הוקמה ב-1957 על בסיס מועדון הכדורגל של טומסק "TKS" שנוסד ב-1909 והיה למועדון הכדורגל הראשון של העיר. ב-1913 נוסדה אליפות העיר טומסק והקבוצה התמודדה בה. בשנות ה-50 זכתה הקבוצה באליפויות אזוריות שונות והייתה לאלופת המחוז.

בשנות ה-90, עת שהקבוצה הייתה בליגה הרוסית השנייה (הליגה השלישית בחשיבותה ברוסיה), ניסו בעלי הקבוצה להעפיל איתה לליגה הרוסית הראשונה (הליגה המשנית ברוסיה) ולאחר צירוף מספר שחקני מפתח כגון ואלרי קונובאלוב וויקטור סבלייב הקבוצה הייתה מתמודדת רצינית על ההעפלה לליגה הרוסית הראשונה.

בשנת 1996 הקבוצה סיימה שנייה בליגה הרוסית השנייה והעפילה לליגה הרוסית הראשונה. כבר בשנה הראשונה של הקבוצה בליגה הרוסית הראשונה, בעונת 1997, הקבוצה הגיעה למקום גבוה בטבלה אך לא מקום המספיק לעלות לפרמייר-ליג הרוסי.

הקבוצה צירפה אליה עוד מספר שחקני מפתח כדי שיעזרו לקבוצה לשרוד בליגה הרוסית הראשונה כגון סרגיי זוקוב ומיכאיל מוראשוב אך לקבוצה הייתה בעיה גדולה כאשר הספונסרית הראשית של הקבוצה, "חברת הנפט המזרחית", הוציאה עצמה מלהיות ספונסרית של הקבוצה והקבוצה התקשתה לעמוד בתנאים הקשים כלכלית שכן הקבוצה גם הייתה צריכה לשפץ את האצטדיון שלה כדי שיעמוד בתקנים של הליגה הרוסית הראשונה ולכן המטרה של עלייה לליגה הבכירה התחלפה במטרה לשרוד בליגה הראשונה.

לקראת סוף שנות ה-90 הקבוצה מצאה ספונסר חדש ולאחר שסיימה במקום השלישי בליגה הרוסית הראשונה בשנים 2002 ו-2003 היא סיימה שנייה בסוף עונת 2004 והעפילה לפרמייר-ליג הרוסי כאשר היא מתייצבת כקבוצת מרכז טבלה.

בהתאם לתוצאות עונה 2010 הקבוצה נשרה לליגת משנה. בעונת 2012/13 סיימה שנייה והעפילה בחזרה לליגת העל, אך בסוף העונה נשרה שוב לליגת המשנה. בעונת 2015/16 סיימה בצמרת הטבלה ובטורניר העפלה הצליחה לחזור לליגה הבכירה, על חשבונה של קובאן קרסנודאר. ברם, נשרה חזרה לאחר עונה אחת בליגה הבכירה.

בעונת 2018/2019 סיימה במקום השלישי בליגה הלאומית, אך כשלה בניסיונה להעפיל לליגת העל הרוסית בכדורגל, אחרי שהפסידה במשחקי המבחן. בעונת 2020/2021 נצמדה לתחתית הטבלה ובספטמבר 2020 מונה אלכסנדר קרז'אקוב למאמן בניסיון להביא לשיפור הביצועים. אף על פי שהקבוצה לא הצליחה לטפס מעל לקו האדום ובתום העונה ירדה לליגת הכדורגל החובבנית של רוסיה היא נשארה בליגה הלאומית לאחר שמועדון צ'ייקה הורד ממנה בעקבות מכירת משחקים והיא ניצלה מירידת ליגה.

החל משנת 2020 במועדון פועלת קבוצת כדורגל נשים טום טומסק שמשחקת בליגה השנייה בחשיבותה.

בתום עונת 2021/2022 איבדה את מעמדה המקצועני ועברה להתמודד בליגה השלישית, החובבנית.
שמות הקבוצה
שם הקבוצה שונה מספר פעמים מאז הקמתה בשנת 1957, אז נקראה "בורבסטניק", "טומיץ'" (1958, 1961-1963), "סיבלקטמוטור" (1959-1960), "טורפדו" (1964-1967, 1974-1978), "טומלס" (1968-1973) ו"מאנומטר" (1979-1987). החל משנת 1988 שם הקבוצה הוא "טום טומסק", כפי שהוא כיום.

סגל
שחקנים בולטים בעבר ובהווה

מאמנים
 שם לאום תחילתעבודה סיוםעבודההערותסרגיי בובין19571957יורי אוסנקו19581959יבגני סרגייב19601961ניקולאי פרשין19611961יורי אוסנקו19621963אלפרד טר-מקארוב19641967בוריס חרנוב19681970ואגיף עבאסוב19711972אנטולי צ'נצוב19731975גנאדי נדלקין19751975גנאדי ראשצ'ופקין19761978בוריס פלקובסקי19791982ניקולאי אגאפונוב19831987בוריס פלקובסקי19871991ולדימיר פומשצ'יקוב19921995ולדימיר יורין19961999ולדימיר פוזאנוב19992001ולדימיר פומשצ'יקוב (ממלא מקום)20012001ולרי פטראקוב20012003דמיטרי גליאמין20042004וסילי בסקאקוב (ממלא מקום)20042004אלכסנדר גוסטנין20042004בוריס סטוקאלוב20052005אנטולי בישובץ20052005ולרי פטראקוב20062008מירוסלאב רומאשצ'נקו20082008וסילי בסקאקוב (ממלא מקום)20082008ולרי נפומניאשצ'י20082011וסילי בסקאקוב (ממלא מקום)20112011סרגיי פרדניה20112013אנטולי דווידוב20132013וסילי בסקאקוב20132014ולרי נפומניאשצ'י20142016ולרי פטראקוב20162018וסילי בסקאקוב20182020ויקטור סבלב (ממלא מקום)20202020אלכסנדר קרז'אקוב20202021

קבוצת הנוער
קבוצת הנוער של טום טומסק מתמודדת בליגת הכדורגל החובבנית של רוסיה.

הישגים ותארים
 הישג שיא בליגה הרוסית: מקום 8 (2006)
 העפלה לחצי גמר הגביע הרוסי: 2008
 סגנית אלופת ליגת המשנה הרוסית: 2004
 אלופת הליגה הרוסית השנייה, אזור מזרח: 1997
 מקום חמישי באליפות רוסיה הסובייטית: שנות ה-50
 אלופת סיביר: שנות ה-50

 קישורים חיצוניים



הערות שוליים

*
קטגוריה:קבוצות כדורגל רוסיות
קטגוריה:טומסק
קטגוריה:קבוצות כדורגל ששיחקו בליגה הבכירה ברוסיה
קטגוריה:קבוצות כדורגל שהוקמו ב-1957
קטגוריה:סיביר: מועדוני ספורט